OzLabs/hebrew-wiki-articles huggingface dataset:
אילן דמתי

אילן דמתי (נולד ב-14 בספטמבר 1976) הוא זמר ישראלי. ידוע כחבר בהרכב המוזיקלי "הפרויקט של עידן רייכל", בביצוע השירים "שובי אל ביתי" ו"רוב השעות".

== ביוגרפיה ==
דמתי נולד וגדל בכפר סבא. בן להורים חירשים. בשנת 1999 הוציא יחד עם יאיר זיו את האלבום "שמור בשבילך". את האלבום הוציאו תחת להקה בשם "קטרזיס", שהתפרקה לאחר מותו של אביו של זיו. בתחילת העשור הראשון של המאה ה-21, היה התאורן של הופעתיו של ההרכב "הפרויקט של עידן רייכל", ולאחר מכן החל גם לשיר ולנגן בהופעות, עקב הצעתו של עידן רייכל. בשנת 2005 יצא הסינגל "שובי אל ביתי" בביצועו, מתוך האלבום "ממעמקים". השיר הפך ללהיט, תוך שהגיע למקום השלישי במצעד השבועי של רשת ג' והיה לאחד מן השירים המצליחים ביותר מתוך האלבום.<ref></ref>

בשנת 2008 יצא הסינגל "רוב השעות", מתוך האלבום "בין קירות ביתי" בביצועו של דמתי, שהיה גם הוא להצלחה רבה, תוך שהגיע בשיאו למקום השני במצעד השבועי של רשת ג', למקום ה-33 במצעד השנתי של התחנה ולמקום ה-27 במצעד השנתי של גלגלצ, תוך שהיה לאחד הלהיטים הגדולים ביותר מתוך האלבום בו הוא נכלל. בשנת 2013 השתתף בסיבוב ההופעות של הפרויקט, "רבע לשש", שנתמך על ידי אלבומו של הפרויקט הנושא את אותו השם. בשנת 2014 השתתף באלבום האוסף "שרים שיר השירים", המורכב מפרקי הספר שיר השירים, תוך שביצע את פרק ו'.

== חיים אישיים ==
דמתי נשוי ואב לשלושה. דודו הוא הכוריאוגרף אמנון דמתי.

== דיסקוגרפיה ==
=== אלבומי אולפן ===
==== עם "קטרזיס" ====
* 1999: שמור בשבילך

==== עם "הפרויקט של עידן רייכל" ====
* 2005: ממעמקים
* 2008: בין קירות ביתי

=== סינגלים ===
* 2005: "שובי אל ביתי"
* 2008: "רוב השעות"

== קישורים חיצוניים ==

* 

== הערות שוליים ==

קטגוריה:זמרים ישראלים
קטגוריה:אמני הפרויקט של עידן רייכל
קטגוריה:כפר סבא: אישים
קטגוריה:בוגרי אורט שפירא (כפר סבא)
קטגוריה:בוגרי אוניברסיטת תל אביב
קטגוריה:ישראלים שנולדו ב-1976
פאראמיס

פאראמיס (שם מדעי: paramys; מילולית: "דומה לעכבר") הוא סוג של מכרסם נכחד מקבוצת דמויי סנאי, שהיה חי באמריקה הצפונית ואירואסיה בתקופות האאוקן ואולי אף בסוף הפלאוקן. השם המדעי מתכתב עם פירמוס ותיסבי מהמיתולוגיה היוונית.

הסוג תואר לראשונה ב-1871 בידי החוקר ג'וזף ליידי ממאובנים שהתגלו ברחבי אמריקה הצפונית ואירואסיה.

== מאפיינים ==
מכרסם זה היה אחד המכרסמים הקדומים ביותר המוכרים היום. מינים קטנים בגודלם בסוג היו בגודל של עכבר ומינים גדולים הגיעו לגודל של נובחנית. הרגליים הקדמיות היו דומים לכפות הידיים של סנאיי עצים ואילו הרגליים האחוריות היו דומות לרגליים האחוריות של סנאיי קרקע והותאמו לחיים על הקרקע ועל עצים וככל הנראה הוא גר בשניהם. כמו מכרסמים אחרים הוא היה בעל שינים חותכות שעזרו לחתוך את המזון שהורכב מאגוזים, זרעים ופירות. מוחו היה גדול יותר ממוחם של פרימטים שחיו באותה התקופה. המכרסם נכחד בסוף האאוקן כנראה מאחר שיערות הגשם שבהם חי התייבשו.

== ראו גם ==
* דמויי סנאי

== קישורים חיצוניים ==

== הערות שוליים ==

קטגוריה:בעלי חיים שתוארו ב-1871
קטגוריה:טקסונים שתוארו בידי ג'וזף ליידי
קטגוריה:מכרסמים שחיו בפלאוגן
קטגוריה:דמויי סנאי
קטגוריה:יונקים שחיו באאוקן באמריקה הצפונית
ערן סויסה

ערן סויסה (נולד ב-19 באפריל 1983) הוא עיתונאי ישראלי בהווה ואיש רדיו לשעבר. סויסה נבחר על ידי אתר וואלה! לאחד מאנשי התקשורת המשפיעים ביותר מהקהילה הלהט"בית.

== ביוגרפיה ==
סויסה נולד למשפחה מרוקאית-דתית בתל אביב-יפו וגדל בבת ים. הוא השני מבין שלושה אחים ואחיות. סויסה היה חניך ומדריך בתנועת הנוער "בני עקיבא".

לאחר תקופת התיכון, בשנת 2001, סויסה הצטרף לגלי צה"ל כמתנדב בארכיון, "הסרטיה". במסגרת תפקידו קיטלג תוכניות והוציא סרטים של תוכניות ישנות. בשלב מאוחר יותר התנדב סויסה לקחת חלק בהפקת תוכניות בגלי צה"ל, דוגמת "ציפורי לילה" ותוכניות אחרות, ביניהן: עשור לגלגלצ, מצעד אחד-אחד, המילה האחרונה, היום שהיה וציפורי לילה עם נסים גרמה.

בשנת 2005, מונה סויסה לכתב באתר "Nrg", ולאחר חצי שנה עבר לעיתון מעריב בתפקיד כתב בידור וכותב מדור "מלך הביצה". במקביל הוא מונה לסגן עורך בשבועון "רייטינג" ועורך ערוץ הברנז'ה באתר "nrg מעריב".

בשנת 2011, עזב סויסה את עבודתו ועבר לעיתון ישראל היום בתפקיד כתב בידור ותקשורת בכיר, כותב הטור "סויסה כבר יודע" וכתב המוסף "שישישבת".

בשנת 2016, המפיק דב ברוך תבע את סויסה על סך של עשרים וחמישה אלף ש"ח, בטענה שבעקבות תחקיר שנכתב על ידי סויסה, אחת מההופעות שהוא הפיק נכשלה. בית המשפט דחה את תביעתו של ברוך וחייב את ברוך לשלם לסויסה 800 ש"ח על הוצאותיו המשפטיות.

בשנת 2021 עמד סויסה מאחורי כמה מחאות אינטרנטיות, שקיבלו סיקורים מצד גופי תקשורת רבים ברחבי ישראל. תחילה, פעל למען קיצור מהדורות החדשות לשעה (כיום אורך מהדורה ממוצעת עומד על שעה וחצי). לאחר שהוגשו ל כ-3,000 תלונות, היא פרסמה סקר אנונימי, שינפה את דעת הציבור הישראלי בנושא. ב-9 בינואר 2021, התקבלה החלטה ברשות השנייה לקצר את מהדורות החדשות לשעה. הוא פרסם בעמוד האינסטגרם שלו פינה חדשה בשם "פינת הפוטושופ", בה העלה תמונות של ידוענים ישראלים שעברו ריטוש מלאכותי. לטענתו של סויסה, מטרת הפינה היא להעלות את המודעות לתופעת הפוטושופ, שגורעת את דימוי גופם של בני נוער. רבים מהידוענים שתמונותיהם פורסמו במסגרת הפינה התנגדו לה, ומתחו ביקורת על העיתונאי.

ב-2021 השתתף בתוכנית הדוקו-ריאליטי "יס מן" ששודרה ב-yes, בה חשף שעבר טיפולי המרה.

באוגוסט 2022 חשף הקלטות של הזמר בן-אל תבורי בהן הוא נשמע מאיים ומקלל את בת זוגו לשעבר אורטל עמר ואת בנם המשותף. ההקלטות עוררו סערה ולאחר מכן התפרק הצמד המוזיקלי המשותף שכלל את הזמר סטטיק.

== חיים אישיים ==
בשנת 2004 סויסה יצא בשאלה, וב-2008 יצא מהארון כהומוסקסואל.

כיום סויסה מתגורר בעיר תל אביב-יפו.
הוא ובן זוגו נפרדו ב־2023 אחרי 5.5 שנים יחד.

== קישורים חיצוניים ==

* 
* הילה קורח, [https://13news.co.il/item/news/domestic/culture-entertainment/eran-swisa-1391280/ "חשתי שהגיהנום נבנה עבורי": סיפור חייו המטלטל של ערן סויסה], חדשות 13, 23 באוקטובר 2021

==הערות שוליים==

קטגוריה:כתבי רכילות ישראלים
קטגוריה:בת ים: אישים
קטגוריה:סגל ישראל היום
קטגוריה:סגל מעריב
קטגוריה:עיתונאים להט"בים ישראלים
קטגוריה:להט"בים ישראלים
קטגוריה:תל אביב-יפו: אישים
קטגוריה:יוצאים בשאלה להט"בים
קטגוריה:חיילי גלי צה"ל
קטגוריה:אנשי רדיו ישראלים
קטגוריה:בוגרי בני עקיבא
קטגוריה:משתתפי יס מן
קטגוריה:ישראלים שנולדו ב-1983
המפקח הכללי

המפקח הכללי (באנגלית: The Inspector General) הוא סרט קומדיה מוזיקלית אמריקאי משנת 1949 בבימויו של הנרי קוסטר, עם דני קיי בתפקיד הראשי.

התסריט מבוסס באופן רופף על המחזה רביזור של ניקולאי גוגול. במקום הצאר והאימפריה הרוסית העלילה הועתקה לצרפת בתקופתו של הקיסר נפוליאון.

סילביה פיין, אשתו של דני קיי, כתבה והלחינה את השירים וגם השתתפה בהפקת הסרט.

ג'ון גרין זכה בפרס גלובוס הזהב לפסקול הטוב ביותר.

==תקציר העלילה==
ברונדי היא עיר קטנה בצרפת שנשלטת על ידי ראש העיר (ג'ין לוקהרט) וחברי המועצה שכולם דודנים ומושחתים. שליח נסער מגיע מעיירה סמוכה ומודיע שהגיע לשם מפקח מטעם הקיסר שמבצע ביקורת ומאיים לתלות את כל המושחתים וכי אי אפשר לזהות אותו כי הוא לבוש בגדים פשוטים. כל חברי המועצה נכנסים לפחד וחרדה.

ליד העיירה מתמקם הצועני יקוב (ולטר סלזק) שמוכר לאנשים תרופות שמסוגלות לעורר מתים. הוא עושה זה בעזרת עוזרו ג'ורג'י (דני קיי). ג'ורג'י מגלה לאישה כי התרופה שקנתה לבעלה הנוטה למות היא רמאות. כל האנשים מתחילים להתפרע ולהפוך את העגלה ויקוב מגרש את ג'ורג'י.

גורג'י מגיע לברונדי, רעב, צמא ולבוש סחבות. ונעצר על שוטטות. מפקח המשטרה מדווח זאת בישיבת המועצה וראש העיר מעלה חשד כי המדובר במפקח הכללי. הם מגיעים לבית הכלא, מוציאים את ג'ורג' מתאו ומפקח המשטרה נותן לו את מדיו. הוא מובל בתהלוכה לבית העירייה שם נערכת לו סעודת מלכים. ראש העיר ויועציו מנסים להרעילו על ידי הוספת רעל ליין אך הוא ניצל כל פעם.

חברי המועצה באים לחדרו בנפרד וכל אחד נותן לו סכום נכבד כשוחד. יקוב מגיע ומשלשל את הכספים לכיסו. אשת ראש העיר, מריה (אלזה לנצ'סטר) עוגבת עליו ורוצה לברוח אתו מהעיר. רק המשרתת ההולנדית לזה מוצאת חן בעיניו היות שהוא רואה בה את האדם הישר היחידי במקום.

ראש העיר מזמין רוצח שכיר לרצוח אותו באסם אך גם מזה מצליח ג'ורג'י להתחמק. לבסוף מגיע לעיר לחרדת חברי המועצה המפקח הכללי האמיתי. ג'ורג' מושם במעצר וראש העיר חותם על צו הוצאה להורג בתלייה. יקוב גונב מהמפקח האמיתי את כתב ההרשאה שלו ושם אותו בכיס של ג'ורג'י. כעת מראה ג'ורג'י את כתב ההרשאה והמפקח הכללי האמיתי עומד להיות מוצא להורג בחתימתו. ג'ורג'י מתוודה שהוא אדם ישר ולא יכול להמשיך להתחזות כמפקח הכללי ולחתום על גזר דין מוות. זה מוצא חן בעיני המפקח האמיתי, הוא שם את חברי המועצה בכלא וממנה את ג'ורג'י לראש העיר החדש שלצידו לזה וכל תושבי העיר מריעים להם.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|דני קיי
|ג'ורג'י
|"המפקח הכללי"
|-
|ולטר סלזק
|יקוב
|הבוס של ג'ורג'י
|-
|אלזה לנצ'סטר
|מריה
|אשתו של ראש העיר
|-
|ג'ין לוקהרט
|
|ראש העיר
|-
|ברברה בייטס
|לזה
|משרתת
|}

==קישורים חיצוניים==

* [https://www.youtube.com/watch?v=Y5OjaJoF6j8 קדימון ל"המפקח הכללי"], באתר יוטיוב
* [http://www.tcm.turner.com/tcmdb/title/227/The-Inspector-General/ המפקח הכללי], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1949
קטגוריה:סרטים באנגלית
קטגוריה:סרטים מוזיקליים אמריקאיים
קטגוריה:סרטי האחים וורנר
קטגוריה:סרטי דני קיי
קטגוריה:סרטים מבוססי מחזות
קטגוריה:סרטי קומדיה אמריקאיים
ברווז שורק פולווס

אווזון חלודי<ref></ref>, ברווז שורק כתום או ברווז שורק פולווס (שם מדעי: Dendrocygna bicolor) הוא מין של ברווז מהסוג ברווז שורק החי לאורך האזור הטרופי בתת-היבשת ההודית, אמריקה הדרומית, אמריקה המרכזית, דרום ארצות הברית וכן באפריקה שמדרום לסהרה בסביבות ביצות ומקווי מים רדודים. במראהו הוא יכול לבלבל עם מינים נוספים מסוגו, כמו ברווז שורק קטן וברווז שורק לבן-פנים, החיים באותן סביבות, אך בעלי גוון צבעים שונה.

ברווז זה נפוץ יחסית ואיננו מצוי בסכנת הכחדה.

==תיאור==
הברווז מגיע לאורך של 45 עד 53 סנטימטרים כשהזכרים שוקלים 748–1,050 גרם בממוצע והנקבות הקלות יותר מגיעות למשקל 712 עד 1,000 גרם בממוצע. הברווז בעל מקור מוארך מעט עם קצה שטוח שצבעו אפור כהה ובעלי גוף בינוני עם פלומת נוצות בצבע חום-ערמוני כשהצוואר והחזה כתומים ובהירים יותר. הרגליים ארוכות יחסית וצבעם אפור-כהה. הכנפיים חומות ובעלות קצוות שחורים וכן זנב שחור, אך אזור השת לבן.

ברווזים אלה חיים יחד בקבוצות משפחתיות גדולות (בייחוד באזורים בהם הם נחים או מקננים) לאורך מקווי מים או שדות לחים וכן בשדות אורז טרופיים באמריקה, דרום אסיה ואפריקה. הלהקות רעשניות ביותר ופולטות קריאות צורמות לרוב בעת תעופה או בלילות. הברווז נמנעים מקרבה ליערות, חופי ימים ומהרים, אך נמצאו פרטים בודדים בפרו בגובה של מעל 4,080 מטר מעל פני הים.

ברווז זה ניזון מפני המים או מהקרקע באמצעות מקורו השטוח והארוך מזרעים, עשבים, תולעים, רכיכות שונות ומחרקים שהם המזון המועדף על האפרוחים. עם זאת מרבית המזון מורכב מצמחייה עשבונית. אף על פי שהם חיים בשדות אורז הם כמעט ולא ניזונים מהאורז עצמו.

==רבייה==
הברווזים מקננים בעיקר על הקרקע בניגוד למינים קרובים כמו ברווז שורק לבן-פנים המקנן על העצים, אם כי לעיתים נדירות קיננו גם בחללי עצים. הנקבות מטילות עד 10 ביצים, הבוקעות תוך 24–29 יום. שני ההורים מגוננים על צאצאיהם מטורפים עד לבגרותם כעבור תשעה שבועות בקירוב. חלק מהזוגות מעדיפים במקום זאת להטיל את ביציהם בקיני ברווזים אחרים כמו צחראש אדמוני.

הברווזים מגוננים על האפרוחים מטורפים שונים, ביניהם חתוליים, ראקונים, סמוריים, עופות דורסים, נחשים, תניניים ועוד. אחת השיטות שלהם הוא "מצג הכנף השבורה", בו הם מפתים את הטורף לעברם בעוד האפרוח נמלט למקום בטוח.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:ברווז שורק
קטגוריה:קניה: עופות
קטגוריה:קובה: עופות
קטגוריה:סאו טומה ופרינסיפה: עופות
קטגוריה:הודו: עופות
קטגוריה:ברזיל: עופות
קטגוריה:בעלי חיים בביצות מנגרובים
Junkies Monkeys & Donkeys

Junkies Monkeys & Donkeys (בעברית: מסוממים, קופים וחמורים) נקרא גם "Jericho Jones" (כשמה של הלהקה) הוא האלבום השני של להקת הרוק הישראלית הצ'רצ'ילים (שבבריטניה שינתה את שמה ונקראה "Jericho Jones" מטעמים מסחריים) אשר יצא בשנת 1971. לאחר הצלחתו היחסית של האלבום הקודם, החליטה הלהקה לנסות את מזלה בחו"ל וחבריה עברו להתגורר באנגליה, שם הקליטו את שני האלבומים הבאים שלה.

האלבום מראה מעבר לכיוון רוק יותר "נקי" ופופולרי לתקופה, עם השפעות מהרוק הכבד, והרוק המתקדם, בניגוד לרוק הפסיכדלי המחתרתי באלבומם הקודם. זאת עקב עזיבתו של סולן הלהקה, סטן סלומון אשר היה יוצר מוביל בלהקה והחלפתו בדני שושן, אשר, ביחד עם רוב האקסלי, נהיו כותבי השירים המובילים בלהקה. בנוסף, האלבום כולל את הקאבר הראשון שהלהקה הוציאה כחלק מאלבום, (ולא כסינגל) "Time Is Now", של ריי דורסט . דורסט ולהקתו, מונגו ג'רי, אף הופיעו עם הצ'רצ'ילים כמה פעמים.

האלבום התפרסם בעוד מדינות אירופאיות אחרות והצליח יחסית. האלבום נקרא על שמו של שיר הנושא באלבום: "Junkies Monkeys & Donkeys" (שיר מספר 8).

== רשימת רצועות ==

== קרדיטים ==
*רוב הקסלי: גיטרות, קולות.
*חיים רומנו: גיטרות, מנדולינה, קולות.
*מיקי גבריאלוב: גיטרה בס, קולות.
*עמי טרייבטש: תופים.
*דני שושן: שירה, קונגאס.
*ג'ף קולבר ורובין סילבסטר - טכנאי סאונד.
*אליס אליאס והצ'רצ'ילים - הפקת האלבום.
*טוני קייט - עיצוב עטיפה.

== קישורים חיצוניים ==

קטגוריה:אלבומי 1971
קטגוריה:אלבומי הצ'רצ'ילים
קטגוריה:אלבומים באנגלית
קטגוריה:אלבומי רוק ישראליים
קטגוריה:אלבומי חברת A&M רקורדס
פטר סיירטו

פטר סיירטו (בהונגרית: Szijjártó Péter) הוא פוליטיקאי הונגרי המכהן כשר החוץ של הונגריה מ-2014.
לפי מדד ההשפעה של אתר החדשות ההונגרי Napi.hu, היה סיירטו אחד מ-10 האנשים המשפיעים ביותר בהונגריה בשנת 2020.

==ביוגרפיה==
פטר נולד בעיר קומארום שבצפון הונגריה. בשנת 1998 הצטרף למפלגת פידס והיה לחבר מועצת העיר גיור מטעמה, בשנת 2002 התמודד על מושבה של העיר בפרלמנט ההונגרי והיה לחבר הפרלמנט הצעיר ביותר. לאחר ניצחון המפלגה בבחירות 2010, מינה אותו ראש הממשלה ויקטור אורבן לדוברו האישי, תפקיד שבו שימש עד שנת 2012.
בשנת 2014 מונה על ידי אורבן לשר החוץ ההונגרי.

ב-2015 תקף סיירטו את תוכנית המכסות של קנצלרית גרמניה מרקל וטען כי היא תעודד מהגרי עבודה והברחות גבול בלתי חוקיות.סיירטו התנגד לסימון מוצרים המיוצרים ביהודה ושומרון וטען כי הסימון פוגע בסיכויים למשא ומתן בין ישראל לפלסטינים.
בשנת 2019 חנך את נציגות הסחר ההונגרית בירושלים ובכך הייתה הונגריה למדינה האירופית הראשונה שלה נציגות דיפלומטית בירושלים.
בביקורו בישראל ביולי 2020, נפגש סיירטו עם מקבילו הישראלי גבי אשכנזי, לאחר פגישתם אמר כי הונגריה וישראל הן המדינות המותקפות ביותר בעולם. סיירטו היה שר החוץ האירופי היחיד שנכח בחתימת הסכמי אברהם.

סיירטו נשוי לסילביה ולהם שני ילדים.

==קישורים חיצוניים==

==הערות שוליים==

קטגוריה:פוליטיקאים הונגרים
קטגוריה:הונגרים
קטגוריה:שרי חוץ
קטגוריה:שרי החוץ של הונגריה
קטגוריה:מקבלי עיטור הידידות (רוסיה)
קטגוריה:הונגרים שנולדו ב-1978
הארולד ראמיס

הארולד ראמיס (Harold Ramis; 21 בנובמבר 1944 – 24 בפברואר 2014) היה במאי קולנוע, תסריטאי, מפיק, שחקן וקומיקאי יהודי-אמריקאי.

==ביוגרפיה==
ראמיס נולד בשיקגו, בן למשפחה יהודית. ב-1966 סיים תואר ראשון באוניברסיטת וושינגטון בסנט לואיס ולאחר מכן חזר לשיקגו. הוא כתב לעיתונים שונים, והיה עורך מדור הבדיחות בפלייבוי.

בתחילת שנות השבעים נטל חלק במיזם המערכונים "Second City" שם הכיר בין השאר את ביל מארי, דן אקרויד, ג'ון בלושי ויוג'ין לוי עימם שיתף פעולה לאורך הקריירה. הוא כתב עם כריס מילר ודאגלס קני את התסריט לסרט "בית החיות" בכיכובו של בלושי שיצא ב-1978 והיה להצלחה גדולה. הפרויקט הבא שלו היה כתיבת התסריט לסרט "Meatballs" שיצא ב-1979 ואף הוא זכה להצלחה. הוא המשיך בכתיבת תסריטים לקומדיות מצליחות בהם "מהומה במועדון" (סרט אותו גם ביים), "שים פס על הפס". יחד עם דן אקרויד כתב את התסריט לסרט "מכסחי השדים" ואף שיחק בו. הסרט היה להצלחה בינלאומית והובילה גם לסרט ההמשך "מכסחי השדים 2" אותו כתב. ב-1993 כתב, ביים והפיק את הסרט "לקום אתמול בבוקר" עבורו זכה בפרס באפט"א לתסריט המקורי הטוב ביותר. בתקופת הצילומים הוא הסתכסך עם כוכב הסרט וחברו הטוב עד אז ביל מארי. הצלחה נוספת שלו הייתה בכתיבה ובימוי של הסרט "בואו נדבר על זה".

ב-2010 לקה בדלקת כלי דם שהובילה למותו ב-2014. ראמיס היה נשוי פעמיים ולו ארבעה ילדים משלוש נשים.

==פילמוגרפיה נבחרת==
*בית החיות - תסריט, 1978
*מהומה במועדון - בימוי, תסריט, 1980
*שים פס על הפס - משחק, 1981
*נסיעה נעימה, המפתחות בפנים, בימוי, 1983
*מכסחי השדים - תסריט, משחק, 1984
*חזרה לנעורים - תסריט, 1986
*בייבי בום - משחק, 1987
*מכסחי השדים 2 - תסריט, משחק, 1989
*לקום אתמול בבוקר - תסריט, בימוי, הפקה 1993, זכה בפרס באפט"א לתסריט המקורי הטוב ביותר
*הכי טוב שיש - משחק, 1997
*בואו נדבר על זה - תסריט, בימוי, 1999
*הרי את מכושפת לי - תסריט, בימוי, הפקה 2000
*בואו נדבר על זה פעם שנייה - תסריט, בימוי, 2002
*המשרד - בימוי 4 פרקים (2006, 2007, 2010)
*הדייט שתקע אותי - משחק, 2012

==קישורים חיצוניים==

* 
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת וושינגטון בסנט לואיס
קטגוריה:תסריטאים יהודים אמריקאים
קטגוריה:במאי קולנוע יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:זוכי פרס באפט"א לתסריט המקורי הטוב ביותר
קטגוריה:אמריקאים שנולדו ב-1944
קטגוריה:אמריקאים שנפטרו ב-2014
קטגוריה:זוכי פרס גילדת הכותבים של אמריקה: מפעל חיים: פרס לורל להישג תסריטאי
דפנה שחר

דפנה שחר (נולדה ב־28 בנובמבר 1972) היא עורכת דין ומנחת טלוויזיה ישראלית.

==ביוגרפיה==
דפנה שחר נולדה וגדלה בחיפה, בוגרת בית הספר הריאלי העברי. לאביה היה משרד פרסום ולאמה חנות צמר. בגיל 14 הופיעה לראשונה על שער בעיתון "לאשה", עבדה כדוגמנית ובגיל 16 זכתה בתואר "נסיכת היופי" של ישראל במסגרת תחרות מלכת היופי. בגיל 18, זכתה במקום השני בתחרות יופי בקולומביה כנציגת ישראל.

לשחר תואר ראשון במשפטים מאוניברסיטת חיפה, ותואר שני במנהל עסקים מהאוניברסיטה העברית בירושלים שסיימה בהצטיינות. בשנת 1997 עברה לתל אביב לשם ההתמחות במשפטים. החל משנת 1998, שחר שימשה במשך שבע שנים כראש צוות חוקרים ברשות ההגבלים העסקיים. במהלך עבודתה ברשות קיבלה את פרס הממונה על הצטיינות בעבודה. לאחר מכן הגישה פינת תחקירים צרכניים בחדשות ערוץ עשר וכן, הגישה פינה בתוכנית הבוקר. בשנת 2007 מונתה לתפקיד סמנכ"לית השיווק והאסטרטגיה במנהלת ליגת העל בכדורסל והייתה אחראית על מערך השיווק של המנהלת במשך כחמש שנים.

בשנת 2011 השתתפה בעונה הראשונה של התוכנית "מעושרות".

בשנת 2012 החלה להגיש בערוץ עשר את התוכנית "סודות הנדל"ן", שעברה מאוחר יותר לרשת 13. באוקטובר 2020 עברה התוכנית לקשת 12.

שחר הייתה חברת פאנל בתוכנית "מאמאלנד" ששודרה בערוץ 24. כמו כן, השתתפה כיועצת עסקית בתוכנית "הקודחים" ב־HOT.

שחר גרושה ולה שלושה ילדים משלושת בעליה-לשעבר.

==קישורים חיצוניים==

==הערות שוליים==

קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות אוניברסיטת חיפה: משפטים
קטגוריה:בוגרי אוניברסיטת חיפה: משפטים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:משתתפות מעושרות
קטגוריה:מנחות טלוויזיה ישראליות
קטגוריה:ערוץ עשר: שדרניות, שחקניות ומנחות
קטגוריה:משתתפות בתחרות מלכת היופי (ישראל)
קטגוריה:ישראליות שנולדו ב-1972
קטגוריה:ישראלים שנולדו ב-1972
רשאד מקנטס

רשאד דיון מקנטס (באנגלית: Rashad Dion McCants; נולד ב-25 בספטמבר 1984) הוא כדורסלן עבר אמריקאי, אשר שיחק באופן פעיל בין השנים 2005–2015. ב-4 עונותיו הראשונות בקריירה שיחק בליגת ה-NBA, ולאורך התקופה העמיד ממוצעים כוללים של 10.0 נקודות, 2.0 ריבאונדים ו-1.3 אסיסטים למשחק.

==קריירת תיכונים ומכללות==
מקנטס נולד וגדל בעיר אשוויל שבקרוליינה הצפונית, ובנערותו למד ב"תיכון ניו המפטון" אשר בניו המפשייר. בשנת 2002 הוביל את קבוצת הכדורסל של התיכון לזכייה באליפות התיכונים של ניו אינגלנד, ואף זכה בתואר ה-MVP של משחק הגמר. בסיום אותה עונה נבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית; במשחק עצמו הצטיין עם 22 נקודות ב-75% קליעה מהשדה.

בשנת 2002 החל ללמוד באוניברסיטת קרוליינה הצפונית, והצטרף לקבוצת הכדורסל שלה יחד עם כוכבי ליגות התיכונים ריימונד פלטון ושון מיי. כבר בעונתו הראשונה הוביל את קלעי קבוצתו עם ממוצע של 17.5 נקודות למשחק, ובעונתו השנייה כבר הוביל את כל שחקני מחוז ACC בנקודות למשחק (20.0) ובאחוזי קליעה לשלוש (40.8%). בעונת 2004/2005 היה חלק מחמישיית שחקנים דומיננטית, לצדם של פלטון, מיי, מרווין ויליאמס וג'וואד ויליאמס, אשר הוליכה את ה"טאר הילס" לזכייתם הרביעית אי פעם בטורניר אליפות המכללות. במשחק גמר הטורניר קלע מקנטס 14 נקודות בניצחון קבוצתו מול אוניברסיטת אילינוי, בה בלטו דרן ויליאמס, לות'ר הד ודי בראון. בסיום אותה עונה עזב את האוניברסיטה, לאחר 3 שנים בלבד, לטובת התמודדות לבחירה בדראפט ה-NBA.

==קריירת משחק מקצועית==
בדראפט ה-NBA{{כ}} 2005 נבחר מקנטס על ידי מינסוטה טימברוולבס בבחירה ה-14, מעט לאחר חבריו מה"טאר הילס" מרווין ויליאמס (בחירה שנייה), ריימונד פלטון (בחירה חמישית) ושון מיי (בחירה 13). בשתי עונותיו הראשונות במינסוטה סבל ממספר פציעות, שותף ב-116 משחקים בסך הכול (מתוך 164) וקלע 7.0 נקודות בממוצע למשחק בלבד. בעונת פרץ כאחד משחקני הספסל הבולטים בליגה, וקבע שיאי קריירה של 14.9 נקודות, 2.7 ריבאונדים ו-2.2 אסיסטים בממוצע למשחק.

במהלך עונתו הרביעית עם הטימברוולבס, בפברואר 2009, הועבר לצד קלווין בות' בטרייד לסקרמנטו קינגס, תמורת שלדן ויליאמס ובובי בראון. עד לסיום אותה עונה תרם 10.3 נקודות בממוצע למשחק עבור הקינגס, אשר סיימו עם המאזן הגרוע ביותר בליגה (17–65).

בספטמבר 2009 הצטרף מקנטס למחנה קדם-העונה של יוסטון רוקטס, אולם שוחרר מהקבוצה בשל פציעה, ולא שיחק כלל לאורך עונת . בקיץ 2010 חתם על חוזה בקבוצת טקסס לג'נדס מליגת הפיתוח של ה-NBA, ובעשרת משחקיו עמה קלע 14.4 נקודות בממוצע למשחק.

בין השנים 2012–2015 שיחק לתקופות קצרות עבור קבוצות שונות בפוארטו ריקו, בפיליפינים, בסין, בברזיל, בלבנון, בוונצואלה וברפובליקה הדומיניקנית. בקיץ 2015 פרש מקנטס ממשחק, בגיל 30.

==חייו האישיים==
מקנטס הוא אחיה המבוגר של שחקנית ליגת ה-WNBA רשאנדה מקנטס, ובן דודם של שחקן ליגת ה-MLB קמרון מייבין ושחקן ליגת ה-NFL ג'ון אייברי.

בין יוני 2008 לינואר 2009 היה בן זוגה של הידוענית קלואי קרדשיאן, והופיע במהלך העונה השלישית של סדרת הריאליטי "משפחת קרדשיאן".

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
קטגוריה:כדורסלני סקרמנטו קינגס
קטגוריה:כדורסלני טקסס לג'נדס
קטגוריה:כדורסלני גואנגג'ואו לונג ליונס
קטגוריה:כדורסלני ליגת ה-BIG3
קטגוריה:אמריקאים שנולדו ב-1984
עשהאל אבלמן

עשהאל אבלמן (נולד ב-1975) הוא היסטוריון של היהדות בעת החדשה, פובליציסט, מחבר ועורך ספרים ישראלי. מרצה להיסטוריה במכללת הרצוג (בעבר ראש החוג) ובמרכז האקדמי שלם, מנהל אקדמי בקרן תקווה וראש התכנית הרב-תחומית במדעי הרוח (היסטוריה, ספרות ופילוסופיה) בישיבת שפע של הרב עדין אבן ישראל-שטיינזלץ.

אבלמן בעל תפיסת עולם שמרנית, פרסם מאמרים רבים בכתבי עת ובעיתונים פופולריים בישראל ובארצות הברית.
נשוי לאחותו של מתן כהנא.

==חיבוריו==
* תולדות היהודים: היסטוריה ישראלית, חבל מודיעין: דביר, 2019.
* הלל ציטלין ויצירתה של התרבות היהודית במזרח אירופה 1871–1919, דיסרטציה, אוניברסיטת בר-אילן תשס"ז.
* תהליכי חילון בחברה היהודית באירופה ובארץ ישראל במפנה המאות התשע עשרה והעשרים והניסיון ליצור תרבות עברית חילונית: המקרה של מיכה יוסף ברדיצ'בסקי, חייו, הגותו והשפעתו הציבורית, עבודת גמר (MA), אוניברסיטת בר-אילן תשס"ג.
* קהלת – סדק של אור (יחד עם יונתן גרוסמן), מגיד, 2023 (תשפ"ג).

==ספרים בעריכתו==
* בסבך הלבנון : מלחמת לבנון השנייה - זיכרון, קרבות, משפחות, ירושלים: ראובן מס, 2010
* ורד מור, מגילת גרות : מסען של מתגיירות, ירושלים: ראובן מס, 2010
* אפרים חמיאל, הדרך הממוצעת - ראשית צמיחת הדתיות המודרנית : תגובות למודרנה בהגות של מהר"ץ חיות, רש"ר הירש ושד"ל, ירושלים: ראובן מס, 2010
* יצחק גרינברג, הדרך היהודית : החיים וההיסטוריה במעגל החגים, מאנגלית: ענבל קארו, ירושלים: ראובן מס, 2010
* (מתרגם ועורך) הרב אהרן ליכטנשטיין, מקרא אהרן (מאמר), אלון שבות: מכללת הרצוג - תבונות, תשע"ה
* גרטרוד הימלפרב, משפט ההיסטוריה : מבחר מאמרים, מאנגלית: צור ארליך, ירושלים: הוצאת שלם, תשע"ח

==קישורים חיצוניים==
* 
* [https://tikvahfund.org/faculty/asael-abelman/ עשהאל אבלמן], באתר קרן תקווה
* [https://mida.org.il/author/abelman/ מאמרים מאת עשהאל אבלמן], באתר מידה
** 
* 

==הערות שוליים==

קטגוריה:בוגרי ישיבת הר עציון
קטגוריה:קרן תקווה
קטגוריה:היסטוריונים ישראלים
קטגוריה:סגל מידה
קטגוריה:עורכים ישראלים
קטגוריה:סגל מכללת הרצוג
קטגוריה:ישראלים שנולדו ב-1975
חייו והרפתקאותיו של ניקולס ניקלבי (סרט, 1982)

חייו והרפתקאותיו של ניקולס ניקלבי (באנגלית: The Life and Adventures of Nicholas Nickleby) הוא עיבוד בן תשע שעות לרומן באותו שם מאת צ'ארלס דיקנס. הסרט צולם בהפקה של הלהקה השייקספירית המלכותית שהועלתה בתיאטרון אולד ויק בלונדון עבור 'ערוץ 4', שזו הייתה הפקת הדרמה הראשונה שלו בעת שהחל לשדר באותה עת.

==צוות השחקנים==
* רוג'ר ריס – ניקולס ניקלבי
* אמילי ריצ'רד – קייט ניקלבי
* ג'יין דאונס – גברת ניקלבי
* ג'ון וודוויין – ראלף ניקלבי
* אדוארד פתרברידג' – ניומן נוגס
* דייוויד תרלפול – סמייק
* סוזאן ברטיש – פאני סקווירס
* בוב פק – ג'ון ברודי
* ניקולס גקס – לורד וריסופט
* כריסטופר בנג'מין – וינסנט קראמלס
* דייוויד לויד מרדית' – צ'ארלס צ'יריבל
* כריסטופר רייבנסקרופט – פרנק צ'יריבל
* ג'פרי דנץ' – ארתור גרייד
* לוסי גאטרידג' – מדליין בריי

==פרסים==
ההפקה זכתה בפרס אמי לבידור בפריים טיים בקטגוריית מיני-סדרה מצטיינת. עוד הייתה הסדרה מועמדת לפרס אמי בקטגוריות עיצוב השיער, עיצוב אמנותי, עיצוב גרפי, וכותרות הפתיחה. רוג'ר ריס היה מועמד לפרס השחקן המצטיין במיני-סדרה או סרט. דייוויד תרלפול היה מועמד לפרס שחקן המשנה המצטיין במיני-סדרה או סרט, והמחזאי דייוויד אדגר היה מועמד לפרס התסריט במיני-סדרה, סרט או תוכנית ספיישל.

==קישורים חיצוניים==

==הערות שוליים==

קטגוריה:סרטי 1982
קטגוריה:סרטים באנגלית
קטגוריה:סרטים בריטיים
קטגוריה:סרטים המבוססים על ניקולס ניקלבי
אלזנץ

אלזנץ (בגרמנית: Elsenz) הוא נהר בדרום גרמניה, במדינת באדן-וירטמברג. הנהר עובר דרך העיר זינסהיים ונשפך אל הנקאר בעיר נקארגמונד .

==חיות בר==
בשנות ה-20 של המאה ה-20 התפשט הבונה על האלזנז, ועל ידי הסכרים שיצר, תרם לכך שבאו למקום צפרדעים ושלדגים גמדיים.

==קישורים חיצוניים==

קטגוריה:גרמניה: נהרות
קטגוריה:קצרמר גרמניה
אם גיבורה

חותמת ברית המועצות 1945
האות הקזחית "Алтын алка" ("תליון מוזהב")
אם גיבורה (ברוסית: Mat-geroinya) הייתה מדליית כבוד של ברית המועצות אשר הוענקה עבור גידול והקמת משפחה גדולה. כוונת המדינה הייתה לא רק לכבד משפחות כה גדולות, אלא גם להגדיל את הסיוע הכספי לנשים בהיריון, לאמהות למשפחות גדולות ולאמהות חד הוריות, ולקדם רמת בריאות מוגברת אצל אמא וילד.<ref name="sovietdecree1944"></ref> הפרס הונפק בשנת 1944 והמשיך להתקיים עד נפילת ברית המועצות בשנת 1991.

תואר הכבוד "אם גיבורה" הוקם ב-8 ביולי 1944 על פי צו נשיאות ברית המועצות העליונה. חוקו, כולל עלייה מרובה בקצבאות המדינה הזמינות למשפחות אלה או לאמהות חד הוריות, תוקן 15 פעמים מהקמתו המקורית ועד לתיקון האחרון הכלול בצו מספר 20 לנשיאות ברית המועצות העליונה מיום 7 במאי 1986.

== חלוקת האות ==
תואר הכבוד "אם גיבורה" הוענק לאמהות הנושאות ומגדלות 10 ילדים ומעלה. התואר לווה בהקצאת האות "אם גיבורה" ותעודה שהוענקה על ידי הנשיאות של הסובייט העליון של ברית המועצות. הוא הוענק ביום הולדתו הראשון של הילד האחרון, בתנאי שתשעה ילדים נוספים (טבעיים או מאומצים) יישארו בחיים. ילדים שנספו בנסיבות הרואיות, צבאיות או מכובדות אחרות, כולל מחלות תעסוקתיות, נספרו גם הם. הפרס נוצר במקביל לאות תפארת האם (ברוסית: Орден "Материнская слава") ומדליית האמהות (רוסית: Медаль материнства), המיועדת לנשים עם חמישה עד תשעה ילדים.

הם היו זכאים גם למספר הרשאות מבחינת קצבת פרישה, תשלום דמי שירות ציבוריים, ואספקת מזון וסחורות אחרות.

כ-430,000 נשים זכו בתואר זה במהלך קיומו.<ref></ref>

אם הם נלבשים בתוארי כבוד של הפדרציה הרוסית, האחרונים הם בעלי עדיפות.<ref name="decree1099"></ref>

== תיאור האות ==
תואר הכבוד "אם גיבורה" זכאי למקבל ללבוש את האות "אם גיבורה", שהיה כוכב זהב עם קרניים ישרות כסופות בין הזרועות אשר יוצרות מחומש הפוך; הוא צורף על ידי טבעת מצופה כסף דרך לולאת המתלה אל מתלה בצורת גלילה בצורת גלילה ועליו הכיתוב הקלה מוזהב, "MOTHER HEROINE" ( Russian ).

== האות לאחר נפילת ברית המועצות ==
לאחר התפרקות ברית המועצות בשנת 1991, בוטלה האות ברוב הרפובליקות הפוסט-סובייטיות.
* בפדרציה הרוסית האות בוטל בשנת 1991 אך הוחלף בשנת 2008 במסדר תהילת ההורים.
* בטג'יקיסטן הוא נשלל בשנת 1996 כדי להרתיע משפחות גדולות מלהיווצר.
* באוקראינה הוא בוטל עם עצמאותה אך שוחזר בשנת 2001.
* בקזחסטן, אמהות ל -10 ילדים ומעלה זכו מאז 1995 ל"אלטין אלקה" ("Алтын алка", "תליון זהב") ואמהות לשמונה או תשעה ילדים קיבלו את קומיס אלקה ("Кумiс алка", "תליון כסף").

== ראו גם ==
* עיטורי ברית המועצות

==קישורים חיצוניים==

==הערות שוליים==

קטגוריה:ברית המועצות: דמוגרפיה
קטגוריה:ברית המועצות: אותות ועיטורים אזרחיים
קטגוריה:פרסים המוענקים לנשים
אמן הכבוד של הפדרציה הרוסית

אמן הכבוד של הפדרציה הרוסית (ברוסית: Заслуженный артист Российской Федерации) הוא תואר כבוד הכלול במערכת פרסי המדינה של הפדרציה הרוסית.

==סיבות להענקה==
התואר "אמן הכבוד של הפדרציה הרוסית" מוענק לאמנים רוסים, כוריאוגרפים, מנצחים, מחזאים, מלחינים, במאים, מנהלי מקהלות, מבצעים מוזיקליים שיצרו תמונות אומנותיות, יצירות מוזיקליות, תוכניות קונצרטים וקרקסים, תיאטרון ותפקידים קולנועיים.

תואר הכבוד "אמן הכבוד של הפדרציה הרוסית" מוענק ככלל, לא לפני 20 שנה לאחר תחילת פעילותם היצירתית של האמנים.

==הליך הענקה==
תואר הכבוד של הפדרציה הרוסית ניתן על פי צווים של נשיא הפדרציה הרוסית על בסיס ההגשות שניתנו לו כתוצאה משיקול הבקשה לפרסים והצעת ועדת פרסי המדינה של נשיא הפדרציה הרוסית.

==ראו גם==
* אמן העם של הפדרציה הרוסית

==קישורים חיצוניים==

==הערות שוליים==

קטגוריה:תארים
קטגוריה:רוסיה: תרבות
פישקי

פישקי (בהונגרית: Püski) הוא כפר במחוז גיור-מושון-שופרון, שבצפון-מערב הונגריה.

הכפר ממוקם על הגדה הימנית של נהר הדנובה.

בפישקי חיו ארבעה יהודים בשנת 1880.

==קישורים חיצוניים==

==הערות שוליים==

קטגוריה:הונגריה: כפרים
שחר אמאנו

שחר אמאנו הוא עיתונאי ומבקר מוזיקה ישראלי.
שחר אמאנו הוא בוגר תואר ראשון בתקשורת ומדעי המדינה ממכללת ספיר. במהלך חייו אמאנו היה עורך בקבוצת ידיעות אחרונות, עבד בדסק החדשות של ynet, כתב טורי ספורט, כתבות על מוזיקה. כיום מפעיל אתר ביקורת על מוזיקה "הכותל הישראלי" שמטרתו חשיפה של המוזיקה בישראל ובמזרח התיכון על סוגיה השונים. אמאנו משדר בגלי צה"ל יחד עם בן פרג' את רצועת "ציפורי לילה" בחצות, ומשמש כמרצה במרכז האקדמי פרס ברחובות, בחוג למנהל עסקים, שם הוא מעביר את הקורס "תולדות המוזיקה המזרחית משנות השבעים ועד היום". בחודש מרס 2021 החל להגיש תוכנית אישית במוצאי שבת במסגרת רצועת "האנשים של המוזיקה" בגלגלצ. 

==קישורים חיצוניים==
* 

==הערות שוליים==

קטגוריה:מבקרי מוזיקה ישראלים
קטגוריה:עיתונאים ישראלים
קטגוריה:סגל ידיעות אחרונות
קטגוריה:בוגרי המכללה האקדמית ספיר
קטגוריה:סגל המרכז האקדמי פרס
קטגוריה:ישראלים שנולדו במאה ה-20
Unwrapped

Unwrapped (בעברית: לא עטופה) הוא אלבומה ה-10 של הזמרת גלוריה אסטפן אשר יצא בספטמבר 2003 על ידי אפיק רקורדס.

== רקע ==
האלבום נחשב לשונה מאלבומיה הקודמים של אסטפן. הוא הוקלט בשידור חי בשונה מאלבומיה האחרים ובנוסף יש פחות דגש על קולה של אסטפן כדי ליצור תחושת אינטימיות. בשונה מאלבומיה הקודמים שכללו מוזיקה קצבית וחיה יותר האלבום הוא אלבום אקוסטי.

על האלבום עבדו מספר אמנים שונים ביניהם סטיבי וונדר אשר ניגן במפוחית ושר בשיר "Into You". בנוסף שיתפה פעולה אסטפן גם עם הזמרת כריסי היינד בשיר "One Name" ובנוסף שיתפה פעולה גם עם הזמר ז׳'אן מרקו כאשר כתב איתה את השיר "Wrapped" ותרגם אותו לספרדית.

== קידום ==
על מנת לקדם את האלבום יצאה אסטפן לסיבוב ההופעות "Live & Re-Wrapped Tour" ובנוסף גם יצאה למיני סיבוב ההופעות "Live & Unwrapped". 

בנוסף אסטפן הוציאה את מיני-אלבום הרמיקסים Unwrapped: Remixes, שצורף כמהדורת בונוס ל-DVD של סיבוב ההופעות "Live & Re-Wrapped Tour".

== רשימת רצועות ==

==קישורים חיצוניים==

== הערות שוליים ==

קטגוריה:אלבומי גלוריה אסטפן
קטגוריה:אלבומים באנגלית
קטגוריה:אלבומים שהופקו על ידי אמיליו אסטפן
קטגוריה:אלבומי חברת אפיק רקורדס
Don't Stop (אלבום של אנני)

Don't Stop (בעברית: אל תפסיק) הוא אלבום האולפן השני של הזמרת-יוצרת הנורווגית אנני. האלבום יצא לאור ב-19 באוקטובר 2009 על ידי חברת התקליטים סמולטאון סופרסאונד. מתוך האלבום יצאו ארבעה סינגלים: "I Know UR Girlfriend Hates Me", "Anthonio", "Songs Remind Me of You" ו-"My Love Is Better".

האלבום הגיע למקום ה-12 במצעד אלבומי הדאנס/אלקטרוני.<ref></ref>

== רקע והפקה ==
בחודש מאי 2008, חשף האתר Popjustice, את שמו של האלבום "Don't Stop" ואת רשימת הרצועות במקביל כינה את האלבום "יצירת מופת מודרנית שלמה". כעבור חודשים פורסם באתר פיצ'פורק רצועה אחרת המציגה רצועה בשם "Perfectly Honest", בעוד ששמה של "Misery" שונה ל-"I Can't Let Go".

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col"| מדינה
! scope="col"| תאריך יציאה
! scope="col"| חברת תקליטים
! scope="col"| מקור
|-
! scope="row"| הממלכה המאוחדת
| 19 באוקטובר 2009
| rowspan="3"| טוטאלי • סמולטאון סופרסאונד
| align="center"| <ref></ref>
|-
! scope="row"| נורווגיה
| 26 באוקטובר 2009
| align="center"| <ref></ref>
|-
! scope="row"| ארצות הברית
| 17 בנובמבר 2009
| align="center"| <ref></ref>
|-
! scope="row"| יפן
| 2 בדצמבר 2009
| פי-ויין
| align="center"| <ref></ref>
|}

==קישורים חיצוניים==

==הערות שוליים==

קטגוריה:אלבומי 2009
קטגוריה:אלבומי אנני
קטגוריה:אלבומים באנגלית
קטגוריה:אלבומים שהופקו על ידי פול אפוורת'
קטגוריה:אלבומים שהופקו על ידי קסנומניה
קטגוריה:אלבומים שהופקו על ידי ריצ'רד אקס
קטגוריה:אלבומי אינדי רוק
כריסטיאן ברנהרד טאוכניץ

כריסטיאן ברנהרד טאוכניץ (בגרמנית: Christian Bernhard Tauchnitz; 25 באוגוסט 1816 – 13 באוגוסט 1895) היה מוציא לאור גרמני.

==ביוגרפיה==
נולד בנאומבורג, אחיין של המדפיס והמו"ל קרל כריסטוף טראוגוט טאוכניץ.

החברה שלו נוסדה בלייפציג ב-1837, והתפרסמה בזכות מהדורות מדויקות לספרות קלאסית ולתנ"ך שהוציאה, כמו גם מילונים וספרות עיון אחרת.

ב-1841 החל בית ההוצאה לאור של טאוכניץ לקבל מעמד חשוב ביבשת כולה, עם הדפסתה של "מהדורת טאוכניץ" ליצירות אנגליות בשפת המקור, סדרה שתכלול ברבות השנים למעלה מ-3,700 כרכים, ותזכה לפופולריות רבה ביבשת אירופה. בכך ששילם לסופרים תמורת הזכות לפרסם את יצירותיהם, תרם טאוכניץ לקידום חוקי זכויות היוצרים בתקופה שלפני קבלת אמנת ברן להגנת יצירות ספרותיות ואמנותיות.

ב-1860 הוענק לו התואר ברון בידי הדוכס מסקסוניה-קובורג-גותה, ושנה לאחר מכן הוכר התואר בידי מלך סקסוניה. ב-1872 מונה טאוכניץ לכהונת הקונסול הכללי הבריטי לסקסוניה, וחמש שנים לאחר מכן, ב-1877, נבחר כחבר בית הנבחרים הסקסוני.

==קישורים חיצוניים==

* [https://en.wikisource.org/wiki/The_Encyclopedia_Americana_(1920)/Tauchnitz,_Christian_Bernhard,_Freiherr_von טאוכניץ, כריסטיאן ברנהרד, הברון פון־], במהדורת 1911 של האנציקלופדיה בריטניקה

קטגוריה:מו"לים גרמנים
קטגוריה:פוליטיקאים גרמנים
קטגוריה:לייפציג: אישים
קטגוריה:גרמנים שנולדו ב-1816
קטגוריה:גרמנים שנפטרו ב-1895
קרחון נארצ'ן

קרחון נארצ'ן (באנגלית: Narechen Glacier; בבולגרית: ледник Наречен) הוא קרחון בחלקו הצפוני של האי אלכסנדר, שבאנטארקטיקה.

אורכו של הקרחון 9 קילומטרים, ורוחבו 11 קילומטרים.

הקרחון מנקז את המדרונות המערביים של הרי לאסוס, וזורם לכיוון דרום-מערב.

הקרחון נשפך אל מפרצון וילקינס שבמפרץ לאזארב (בים בלינגסהאוזן).

הקרחון ממוקם מדרום לרכס הכולל את הר וילבי; ומצפון לנונאטאק פוקנר.

גובהו של הקרחון 236 מטרים מעל פני הים.

== היסטוריה ==
=== גילוי ומיפוי הקרחון ===

הקרחון מופה בשנת 1963 על ידי סוקרים בריטיים.

=== מקור השם ===

הקרחון נקרא על שם היישוב ואתר הנופש והספא נארצ'ן שבדרום בולגריה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=18565&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון נארצ'ן] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/de/29387784 מפת אזור קרחון נארצ'ן]
* [https://copernix.io/#?where=-71.66089234912113,-69.57212429155572,12&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
נארצ'ן
שדה השלג ניקולס

שדה השלג ניקולס (באנגלית: Nichols Snowfield) הוא שדה שלג (מישור מכוסה שלג), בחלק הצפוני של האי אלכסנדר, שבאנטארקטיקה. 

אורכו של שדה השלג 41 קילומטרים; ורוחבו 15 קילומטרים.

הרי רואן ורמת אלגר גובלים בשדה השלג ממזרח.

הרי לאסוס גובלים בשדה השלג ממערב.

== היסטוריה ==
=== גילוי ומיפוי שדה השלג ===

שדה השלג התגלה מהאוויר, ומופה באופן גס בשנת 1937 על ידי המשלחת הבריטית אל ארץ גרהאם.

הרכס מופה לראשונה בצורה יסודית בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960.

=== מקור השם ===

שמו של שדה השלג ניתן לו על ידי סקר שטחי חסות איי פוקלנד.

שדה השלג נקרא על שמו של דוקטור רוברט ל. ניקולס (Robert L. Nichols), שעמד בראש מחלקת הגאולוגיה של אוניברסיטת טאפטס (במדינת מסצ'וסטס שבארצות הברית), ושימש כמדען בכיר במשלחת החקר האנטארקטין רון.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [http://www.gci.org.uk/Documents/mapI-2600-C_v4.pdf Coastal-Change and Glaciological Map of the Larsen Ice Shelf Area, Antarctica: 1947–2009], USGS</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:10692 שדה השלג ניקולס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10241&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR שדה השלג ניקולס] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6638559.html שדה השלג ניקולס] באתר mindat
* [https://copernix.io/#?where=-71.08375491382932,-69.41823107550024,12&?query=&?map_type=hybrid תצלום לוויין של אזור שדה השלג, תוך סימון אתרים נוספים באזור] באתר copernix

== הערות שוליים ==

ניקולס
ניקולס
Amor y Suerte: Exitos Romanticos

Amor y Suerte: Exitos Romanticos (בעברית: אהבה ומזל: הצלחות רומנטיות) הוא אלבום האוסף הרביעי של הזמרת גלוריה אסטפן אשר יצא באוקטובר 2004 על ידי סוני מיוזיק. בכמה מדינות באירופה האלבום יצא תחת השם "Amor y Suerte: The Spanish Love Songs".<ref></ref>

בנוסף למהדורה הרגילה לאלבום יצאה מהדורה מורחבת הכוללת DVD עם הופעות חיות. מהדורה זו הייתה מוגבלת ויצאה בארצות הברית, מקסיקו ואירופה.

== רקע והצלחה ==
האלבום מכיל אוסף של השירים הבולטים בקריירה של אסטפן אך בשפה הספרדית ובנוסף כולל גם שיר חדש. האלבום הגיע למעמד זהב בארגנטינה וספרד. במצעד האלבומים הלטיני של בילבורד האלבום לא זכה להצלחה כאשר הגיע למקום ה-23 בלבד ובכללי דורג במספר מדינות מצומצם.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי וידאו מ-2004
קטגוריה:אלבומי גלוריה אסטפן
קטגוריה:אלבומי אוסף בספרדית
קטגוריה:אלבומים שהופקו על ידי אמיליו אסטפן
קטגוריה:אלבומי חברת סוני מיוזיק אנטרטיינמנט
בבית הקפה האקזיסטנציאליסטי

בבית הקפה האקזיסטנציאליסטי: חירות, ישות וקוקטייל משמש (באנגלית: At the Existentialist Cafe: Freedom, Being, and Apricot Cocktails) הוא ספר הגות מאת שרה בייקוול, שיצא לאור בשפת המקור באנגלית בשנת 2016. הספר מסכם את תולדות ומאפייני האקזיסטנציאליזם הצרפתי של המאה ה־20, ואת השפעת הפנומנולוגיה על האקזיסטנציאליזם הצרפתי. הספר תורגם לעברית בשנת 2019 על ידי עתליה זילבר בהוצאת עם עובד.<ref></ref>

== הוגים מרכזיים ==
שני ההוגים המרכזיים בספר הם האקזיסטנציאליסטים ז׳אן־פול סארטר ומרטין היידגר שחיו וחוו את מלחמת העולם השנייה. הוגים נוספים שהספר עוסק בהם בהרחבה הם האקזיסטנציאליסטים סימון דה בובואר וקרל יאספרס, הפילוסוף אלבר קאמי, והפנומנולוגים אדמונד הוסרל ומוריס מרלו־פונטי. הספר כתוב מנקודת המבט של המחברת שרה בייקוול המתארת את רקע חייהם של אותם הוגים, האירועים שחוו, את קשריהם, ואת השפעתם זה על זה. הספר גם מציין בקצרה את תרומתם של אקזיסטנציאליסטים מוקדמים, כגון סרן קירקגור ופרידריך ניטשה.

== הערות שוליים ==

קטגוריה:ספרי הוצאת עם עובד
קטגוריה:ספרי ספרית אפקים
קטגוריה:ספרים ביוגרפיים
קטגוריה:ספרי היסטוריה
קטגוריה:אקזיסטנציאליזם
נבואת אלישע ליואש

הנבואה שהתנבא הנביא אלישע בטרם מותו ליואש מלך ישראל אודות ניצחונו על הארמים, מופיעה בספר מלכים ב:

הרקע לנבואה הוא היותה של מלכות ישראל נתונה להתקפותיהם של חזאל ובן הדד בנו, מלכי ארם בתקופתם של המלכים יהואחז ויואש. חזאל השמיד את כל צבאו של יהואחז, והשאיר לו רק חמישים פרשים ועשרת אלפים חיילים.

התגשמות הנבואה מתוארת בהמשך הפרק: יואש נלחם בבן הדד ונצחו שלוש פעמים כפי שהתנבא אלישע, כשהוא מצליח להשיב לישראל את הערים שלקחו הארמים.

==פרשנות==

לשון פנייתו של יואש לאלישע, זהה לזעקתו של אלישע בעת שחזה בעליית אליהו לשמיים (). רכב ופרשים הם אמצעי הלחימה הבולטים של אותה תקופה. אברבנאל מפרש שתיאור הנביא כרכב ישראל ופרשיו נועד "להגיד שהוא היה העומד על בני עמו ומצילם מהאויבים יותר מהרכב ומהפרשים."

סיפר הנבואה מורכב משני חלקים בעלי מבנה דומה: כל חלק כולל מעשה סמלי שאלישע מצווה על יואש לעשותו ויואש עושה כמצוותו, ובהמשך לכך אלישע מתנבא על הצפוי ליואש. 

השורש נכ"ה מופיע שש פעמים כמילה מנחה בתיאור נבואת אלישע, והופעתו פעם נוספת בתיאור התגשמות הנבואה משלימה את מספר המופעים למספר הטיפולוגי 7.

הרב אלחנן סמט מקשה מדוע בין הנבואה, המסתיימת בפסוק י"ט, לתיאור התגשמותה בפסוק כ"ה, מפרידים ארבעה פסוקים. הוא מסביר שהופעתם של פסוקים כ'-כ"א היא לשם תיאור כרונולוגי של האירועים - הם מתארים את מותו של אלישע, שקדם להתגשמות נבואתו. פסוקים כ"ב-כ"ד מהווים אקספוזיציה נחוצה לפסוק כ"ה, בהצגת הרקע לפעולתו של יואש המתוארת בפסוק כ"ה.

נבואתו של אלישע ליואש אינה מילולית בלבד, אלא מלווה במעשים להמחשתה. סגנון נבואה כזה מופיע גם אצל נביאים נוספים, למשל בנבואת ירמיהו: , ובחזון העצמות היבשות של יחזקאל.

== קישורים חיצוניים ==
* אלחנן סמט, פרקי אלישע - אפילוג: [https://www.etzion.org.il/he/tanakh/neviim/sefer-melakhim-bet/פרקי-אלישע-אפילוג-1 חלק א], [https://www.etzion.org.il/he/tanakh/neviim/sefer-melakhim-bet/%D7%A4%D7%A8%D7%A7%D7%99-%D7%90%D7%9C%D7%99%D7%A9%D7%A2-%D7%90%D7%A4%D7%99%D7%9C%D7%95%D7%92-2 חלק ב]; באתר תורת הר עציון, נדפס בתוך הספר "פרקי אלישע"
* אלחנן סמט, [https://www.etzion.org.il/he/tanakh/neviim/sefer-melakhim-bet/אלישע-אל-מול-צבא-ארם-6 אלישע אל מול צבא ארם], באתר תורת הר עציון, נדפס בספר "פרקי אלישע"
* יוסף מרקוס, [https://www.hatanakh.com/en/node/31547 נבואת אלישע האחרונה], באתר מכללת הרצוג
* אראל סגל הלוי, [https://tora.us.fm/tnk1/nvir/mlkimb/mb-13-19.html מדוע כעס אלישע על יואש], ב"אתר הניווט בתנ"ך"

==הערות שוליים==

קטגוריה:סיפורי ספר מלכים
קטגוריה:נסי אלישע
פרנק תומאס

פרנקלין רוסבורו "פרנק" תומאס (באנגלית: Franklin Rosborough "Frank" Thomas; 5 בספטמבר 1912 – 8 בספטמבר 2004) היה אנימטור, תסריטאי ופסנתרן אמריקאי, שלקח חלק בולט באולפני ההנפשה של וולט דיסני. הוא ידוע כאחד מתשעת הזקנים של דיסני, וכחבר בלהקת הדיקסילנד ג'אז "Firehouse Five Plus Two", אשר הייתה מורכבת מעובדי אולפני ההנפשה.

== ביוגרפיה ==
תומאס נולד בשנת 1912 בסנטה מוניקה, כאשר הוא בן זקונים לשני אחים גדולים. הוא גדל בפרזנו, ומאוחר יותר החל ללמוד באוניברסיטת סטנפורד. לאחר שסיים את לימודיו באוניברסיטה בשנת 1933, תומאס החל ללמוד במכון לאומנות צ'וינארד.

ב-24 בספטמבר 1934, תומאס החל לעבוד בחברת וולט דיסני כעובד מספר 224, שם עבד על הנפשת סרטים קצרים ובאורך מלא מונפשים. הסרטים הקצרים שהנפיש כוללים את "חייט קטן ואמיץ" ו"כלב הצייד" בכיכובו של מיקי מאוס. כמו כן הוא הנפיש את הסרט "חינוך למוות", סרט תעמולה של מלחמת העולם השנייה, שעליו עבד לפני שהתגייס לחיל האוויר של ארצות הברית.

הסצנות שהנפיש בסרטים באורך מלא כוללת את הסצנה בה הגמדים בוכים על "מותה" של שלגיה מתוך "שלגיה ושבעת הגמדים", את הסצנה בה פינוקיו שר בתיאטרון בובות מתוך "פינוקיו", את הסצנה בה במבי וטמפר על הקרח מתוך "במבי" ואת הסצנה המפורסמת בה היחפן וליידי אוכלים ספגטי מתוך "היפהפייה והיחפן". כמו כן הוא הנפיש סצנות בסרטים "היפהפייה הנרדמת", "החרב באבן", "ספר הג'ונגל" ו"מרי פופינס".

תומאס גם יצר מספר נבלים, ביניהם האם החורגת ליידי טרמיין מתוך הסרט "סינדרלה", מלכת הלבבות מתוך הסרט "עליסה בארץ הפלאות" וקפטן הוק מתוך הסרט "פיטר פן". בנוסף להיותו אנימטור הוא כתב סצנות במספר סרטים, כמו כן הוא לקח חלק בלהקת הדיקסילנד ג'אז "Firehouse Five Plus Two", שהייתה מורכבת כולה מעובדי אולפני ההנפשה של החברה, בין היתר וורד קימבל, שנחשב יחד איתו כאחד מתשעת הזקנים של דיסני. ב-31 בינואר 1978 תומאס עזב את החברה.

תומאס (במרכז) עם [[אולי ג'ונסטון ונשותיהם בשנת 1985]]
בשנות ה-80 ובשנות ה-90 של המאה ה-20, תומאס כיהן במועצה המייעצת של המכון הלאומי לסרטי סטודנטים יחד עם אולי ג'ונסטון, שנחשב גם כאחד מתשעת הזקנים של דיסני. השניים עבדו בעבר ביחד גם במגזין ההומור של הקמפוס באוניברסיטת סטנפורד, וכתבו בשנת 1981 ספר שמכיל את 12 עקרונות ההנפשה של דיסני, כדי לשמר את הידע והטכניקות שפותחו באולפנים. השותפות של השניים מוצגת כחיובית בסרט הדוקומנטרי "פרנק ואולי" שהופק על ידי בנו של תומאס, תאודור תומאס.

בראד בירד, אשר קיבל השראה לקריירה שלו מתומאס ומשאר הזקנים של דיסני, הוקיר את תומאס וג'ונסטון בהופעת קמע כשני זקנים שצופים במשפחה מגנה על העיר בסרטו "משפחת סופר-על" משנת 2004. כמו כן, תומאס וג'ונסטון דיבבו מהנדסי רכבות בסרט "ענק הברזל" משנת 1999, שגם בוים על ידי בירד.

ב-8 בספטמבר 2004, שלושה ימים לאחר יום הולדתו ה-92, תומאס נפטר בלה קניאדה פלינטרידג'.

== פרסים והוקרה ==
* 1980: פרס וינזור מקיי - פרס המוענק עבור תרומה לתחום ההנפשה, על שמו של האנימטור וינזור מקיי.
* 1989: תואר "אגדת דיסני" - הוענק לו יחד עם שאר הזקנים של דיסני ואב אייוורקס, על תרומה יוצאת דופן ואינטגרלית לחברת וולט דיסני.
* 1992: פרס הילד הצהוב - פרס קומיקס על שם רצועת הקומיקס "הילד הצהוב".

== קישורים חיצוניים ==

* 

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אנימטורים אמריקאים
קטגוריה:תסריטאי קולנוע אמריקאים
קטגוריה:פסנתרנים אמריקאים
קטגוריה:דיסני: אישים
קטגוריה:אגדות דיסני
קטגוריה:ציירי פנטזיה
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1912
קטגוריה:אמריקאים שנפטרו ב-2004
מצ'ר

מצ'ר (בהונגרית: Mecsér) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם במצ'ר מספר התושבים נמצא בירידה. כך, בשנת 1990 חיו בכפר 698 תושבים, ובשנת 2019 רק 638 תושבים.

==יהודי מצ'ר==
במצ'ר חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|11
|983
|-
|1910
|8
|
|-
|1920
|7
|
|-
|1930
|6
|
|-
|1941
|3
|1,143
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
לבל (כפר)

לבל (בהונגרית: Levél) הוא כפר במחוז גיור-מושון-שופרון, שבצפון-מערב הונגריה.

==יהודי לבל==
בלבל חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|15
|1,430
|-
|1910
|5
|
|-
|1920
|3
|
|-
|1930
|6
|
|-
|1941
|6
|1,670
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
Supalonely

Supalonely הוא שיר של הזמרת הניו זילנדית ביני בהשתתפות הזמר האמריקאי גאס דפרטון. תחילה השיר פורסם כרצועה במיני-אלבום השני שלה, סטלה וסטיב ב-15 בנובמבר 2019, ולאחר מכן הפך לסינגל השלישי והאחרון של האלבום.<ref name="Bongmines"></ref><ref name="pilerats"></ref> השיר זכה לפופולריות עצומה בפלטפורמת שיתוף הווידאו המקוון טיקטוק במרץ 2020, וצבר יותר מ-6.9 מיליארד הופעות ברשת זו במשך החודש.<ref name="Idolator"></ref><ref></ref><ref></ref> במצעדים הגיע השיר בשיאו לבין 40 הראשונים ביותר מ-25 מדינות, בהן בריטניה, ארצות הברית, אוסטרליה, קנדה, צרפת, גרמניה, הולנד וניו זילנד, והוסמך לתואר זהב בשבוע השני שלו באחרונה.

== רקע ==
Supalonely נכתב במהלך טיול בן חודש בלוס אנג'לס. השיר היה בהשראת פרידתה מבן זוגה, והוא נכתב כשיר בו תוכל ללעוג לעצבות שלה.<ref name="BeneeSpinoff"></ref> השיר "Blu" מאותו האלבום הוקלט יום אחרי Supalonely במהלך הטיול בלוס אנג'לס, והיה בהשראת אותה פרידה.<ref></ref>

קיימות שלוש גרסאות של השיר: גרסה מפורשת, גרסה נקייה,<ref></ref> ואחרת שמשמיטת לחלוטין את השורות של גאס דפרטון ומדלגת ישר אל סוף השיר אחרי הפזמון השני.

== וידאו קליפ ==
ביני בווידאו קליפ של השיר
הווידאו קליפ של השיר עבר את קו ה-70 מיליון צפיות ביוני 2020, ארבעה חודשים לאחר יציאתו הראשונית.<ref></ref> קליפ השיר תואר כ-"חלומי" ו-"צבעוני" על ידי בילבורד.<ref></ref> אמילי רוז מ-Ones to Watch כינתה את הקליפ "חלום טכניקולור" וכתבה שביני "מציגה כמה מהלכי ריקוד רצחניים תוך שהיא מוכיחה שאתה עדיין יכול ליהנות לבדך".<ref name=":0"></ref> ביני עצמה הסבירה בווידאו, "זה מתחיל בכך שאני נערה בודדה בבית, שבהמשך הופך לנוף החלומות המוזר הזה, שם אני בסופו של דבר רוקדת עם גאס".

== ביקורת ==
בתוכנית האפל מיוזיק שלו, תיאר אלטון ג'ון את "Supalonely" כ"רצועת נפץ", והוסיף ותיאר את ביני כ"אמנית צעירה מדהימה" ש"כותבת באמת בצורה מבריקה".<ref></ref> אריאנה מארש מ-iD כתבה ששיר "הפופ שטוף השמש" "הופך את שיר הפרידה הטיפוסי שלך על ראשו".<ref name="id"></ref> בבילבורד דורג השיר במקום ה-11 ברשימת "50 השירים הטובים ביותר של 2020 (עד כה)".<ref></ref>

== הצלחה ==
השיר הוסמך לתואר זהב בשבוע השני שלו תחת איגוד תעשיית ההקלטות הניו זילנדי, כהגיע למקום השני במצעד, לאחר הופעת הבכורה שלו במקום השלישי בשבוע הקודם. השיר הגיע בשיאו לעשירייה הפותחת במצעדי מדינות רבות, בהן אוסטרליה, קנדה, נורווגיה, אירלנד, הולנד ובלגיה, וכן ל-40 הראשונות במדינות אחרות, בהן בריטניה, ארצות הברית, צרפת, גרמניה, שוודיה, אוסטריה, פינלנד ודנמרק.

== מיקומי שיא ==

== גרסה אקוסטית ==

במאי 2020 הוציאה ביני רמיקס אקוסטי לשיר, בשם "Lownely". גרסה "חולמנית" זו של השיר הוקלטה באולפן גיל הזהב במורנינגסייד, אוקלנד ב-25 במרץ, שעות ספורות לפני החלת הסגר הלאומי במסגרת התפרצות נגיף הקורונה בניו זילנד.<ref></ref>

=== מיקומי שיא ===

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:סינגלים מ-2020
קטגוריה:שירים באנגלית
קטגוריה:שירים על בדידות
קטגוריה:סינגלים בהוצאת ריפבליק רקורדס
קטגוריה:שירי זהב בגרמניה
יאנושומוריה

יאנושומוריה (בהונגרית: Jánossomorja) היא עיר במחוז גיור-מושון-שופרון, שבצפון-מערב הונגריה. העיר הוקמה בשנת 1970 לאחר איחוד של הכפרים פוסטשומוריה (Pusztasomorja) ומושונסנטיאנוש (Mosonszentjános), זאת לאחר שבשנת 1950 אוחד מושונסנטיאנוש עם מושונסנטפטר (Mosonszentpéter). 

==יהודי יאנושומוריה==
בכפרים שיוצרים את יאנושומוריה חיו יהודים בתקופות זמן שונות עליהם קיים תיעוד במפקדי קהילות מאותם זמנים ובמסמכי הכפרים

===יהודי פוסטשומוריה===
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|9
|963
|-
|1910
|2
|
|-
|1920
|6
|
|-
|1930
|5
|
|-
|1941
|3
|1,376
|-
|}
===יהודי מושונסנטיאנוש===
במושונסנטיאנוש חיה קהילה יהודית שהושמדה בשואה עליה אין מידע מלבד העובדה שהאחראי על הקהילה היה ד"ר בלה קליין ממושון.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|41
|2,964
|-
|1910
|32
|
|-
|1920
|21
|
|-
|1930
|24
|
|-
|1941
|31
|4,482
|-
|}

===יהודי מושונסנטפטר===
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|14
|2,056
|-
|1910
|6
|
|-
|1920
|10
|
|-
|1930
|5
|
|-
|1941
|11
|2,477
|-
|}

==לקריאה נוספת==
* מושון-סאנט-יאנוש, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 227. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

==הערות שוליים==

קטגוריה:הונגריה: כפרים